I indstillingen var der lagt vægt på Jennys mangeårige frivillige indsats, først som formand for Hobro Handicapidrætsforening og siden som leder af afdelingen for handicapsvømning i Hobro Svømmeklub. I sin tale ved overrækkelsen kom formand Lene Nielsen bl.a. ind på, at Handicaprådet med valget af Jenny Lyngaa ønskede at anerkende vigtigheden af, at der findes mennesker, der gør en kæmpe frivillig indsats for at hjælpe andre. Prisen består af 5.000 kr., en vandrepokal med inskription af tidligere års prismodtagere, et diplom og en buket blomster.

Opsummering:
Formand for Handicaprådet i Mariagerfjord, Lene Nielsen uddelte årets Mariagerfjord Handicappris til Jenny Lyngaa fra Hobro Svømmeklub.